Boshqirdistondagi noroziliklar (2024)
Boshqirdistondagi norozilik namoyishlari (boshqirdcha: Башҡортостанда протесттар) 2024-yil yanvar oyida boshqird faoli Fail Alsinov jinoiy ishi boʻyicha hukm chiqarilishi munosabati bilan boʻlib oʻtgan norozilik namoyishlaridir. 15 va 17-yanvar kunlari Boshqirdiston janubi-sharqidagi Baymak shahrida Fail Alsinovni ozod etish talabi bilan norozilik namoyishlari boʻlib oʻtdi. Hukm eʼlon qilingandan soʻng, 19-yanvar kuni Ufada namoishlar boʻlib oʻtdi, uni xavfsizlik kuchlari tarqatib yubordi. Namoyishlar fonida ijtimoiy tarmoqlarda milliy oʻzlik va vatanparvarlik masalalari tez-tez koʻtarila boshladi. Ikki hafta oʻtgach, Boshqirdistonda hibsga olishlar davom etdi va jinoiy ishlar soni oltmishtaga yaqinlashdi. Boshqirdistondagi norozilik namoyishlari 2022-yilda Rossiyaning Ukrainaga bostirib kirishi boshlanganidan beri Rossiyadagi eng yirik norozilik namoyishlari boʻldi.